b'\n_START_ARTICLE_\nWhitechapel klokkest\xc3\xb8peri\n_START_PARAGRAPH_\nWhitechapel klokkest\xc3\xb8peri (Whitechapel Bell Foundry) er en bedrift i Whitechapel i det \xc3\xb8stlige London. Det er Storbritannias eldste produksjonsselskap som er i drift, etablert i 1570 under Elisabeth I og i kontinuerlig drift siden. Historien g\xc3\xa5r enda lenger tilbake, til mesterst\xc3\xb8peren Robert Chamberlain som 1420 grunnla selskapet under Henrik V, men det var et opphold i driften f\xc3\xb8r 1570._NEWLINE_Hovedvirksomheten er st\xc3\xb8ping av kirkeklokker med oppheng og tilbeh\xc3\xb8r, men de st\xc3\xb8per ogs\xc3\xa5 klokker til klokkespill og andre form\xc3\xa5l._NEWLINE_Selskapet har produsert flere ber\xc3\xb8mte klokker, som den originale Frihetsklokken i Amerikas forente stater (1752) og Big Ben i Westminsterpalasset (1858). Big Ben er med sine 13\xc2\xbd tonn den st\xc3\xb8rste klokken de har st\xc3\xb8pt. Etter andre verdenskrig finner man blant deres viktigste oppdrag klokkene til Guildfordkatedralen i Guildford, Surrey og til Nasjonalkatedralen i Washington D.C.. _NEWLINE_Selskapets lokaler er en fredet bygning (Grade II listing)._NEWLINE_I 2016 kunngjorde Whitechapel klokkest\xc3\xb8peri at de vil stenge i mai 2017, etter litt over 250 \xc3\xa5r, og flytte til en ny adresse.'